V súčasnej dobe už sa čím ďalej tým viac presadzuje elektronická distribúcia. Zákazník môže všetko vyriešiť online – zaplatí požadovanú čiastku a následne získa prístup k hre a napríklad unikátny kód, vďaka ktorému bude môcť hrať. Hry sa sťahujú z rôznych online platforiem. Niektorí výrobcovia dokonca prešli na čisto elektronickú distribúciu. Nájdu sa ale aj hráči, ktorí na krabicové balenie nedajú dopustiť a existujú aj rôzne fanúšikovské edície, v ktorých okrem samotnej hry nájdete aj ďalšie spomienkové predmety s tematikou danej hry.